**Zmluva o dielo**

uzatvorená podľa ust. § 536 a nasl. zákona č. 513/1991 Zb. Obchodného zákonníka v znení neskorších predpisov, v súlade so zákonom č. 343/2015 Z. z. o verejnom obstarávaní v znení neskorších predpisov a ust. § 65 a nasl. zákona č. 185/2015 Z. z. Autorského zákona v znení neskorších predpisov

(ďalej aj ako „**Zmluva o dielo**“ alebo „**Zmluva**“)

**Objednávateľ:**

Názov: **Mesto Dolný Kubín**

Sídlo: Hviezdoslavovo námestie 1651/2, Dolný Kubín

Štatutárny orgán/štatutár: Ing. Ján Prílepok

IČO: 00314463

DIČ: 2021339254

IBAN: SK

(ďalej aj ako „**Objednávateľ**“)

**a**

**Zhotoviteľ:**

Obchodné meno:

Sídlo:

IČO:

DIČ:

IČ DPH:

Spoločnosť zapísaná v Obchodnom registri Okresného súdu..................................., oddiel:..................., vložka číslo: ................................

V mene spoločnosti

koná:

IBAN:

(ďalej aj ako „**Zhotoviteľ**“)

(Objednávateľ a Zhotoviteľ ďalej spoločne aj ako „**Zmluvné strany**“)

**PREAMBULA**

1. Zo strany Objednávateľa vystupujúceho v právnom postavení verejného obstarávateľa podľa zákona č. 343/2015 Z. z. o verejnom obstarávaní v znení neskorších predpisov (ďalej aj ako „**Zákon o verejnom obstarávaní**“) bolo vyhlásené verejné obstarávanie na nadlimitnú zákazku **„Rozvoj mesta Dolný Kubín v oblasti moderných technológií – časť HW**“, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. ......................................................[*doplní uchádzač*] zo dňa.................................... [*doplní uchádzač*] pod číslom........................................ [*doplní uchádzač*] ďalej aj ako „**Súťaž**“).
2. Predmetom Zmluvy o dielo je **spracovanie Realizačného projektu, dodávka hardware (hardvéru)- tovaru** (kamery pevné, otočné, termokamery, riadiace jednotky správy verejného osvetlenia, servery) s príslušenstvom a nevyhnutným štandardizovaným (tzv. krabicovým) **softvérom a potrebnými licenciami. Súčasťou predmetu Zmluvy o dielo je tiež montáž a sfunkčnenie dodaného tovaru** (realizácia prác súvisiacich s napojením HW do internetovej siete a siete elektrickej energie) **a zabezpečenie integrácie dodaného hardware so software (softvérom) s IoT platformou SMART IS mesta Dolný Kubín**, ktorý je predmetom samostatného verejného obstarávania pod č. 56535 – WYS, Vestník č. 266/2021 - 16.11.2021 (ďalej aj ako „**Dielo**“),
3. Predmet plnenia tejto Zmluvy bude financovaný z nenávratného finančného príspevku poskytnutého verejnému obstarávateľovi Ministerstvom dopravy a výstavby Slovenskej republiky (ďalej aj ako „**Poskytovateľ NFP**“) pre projekt s názvom: „Rozvoj mesta Dolný Kubín v oblasti moderných technológií“ , Kód projektu: 311071ARQ8 podľa podmienok výzvy OPII-2020/7/11-DOP a uzatvorenej zmluvy o poskytnutí NENÁVRATNÉHO FINANČNÉHO PRÍSPEVKU, Číslo zmluvy: č. 311071ARQ8 (ďalej aj ako „**Zmluva o NFP**“), v rámci Operačného programu Integrovaná infraštruktúra.

Vzhľadom na vyššie uvedené sa Zmluvné strany dohodli a uzatvárajú túto Zmluvu v nasledovnom znení:

1. **ÚVODNÉ USTANOVENIA**
   1. **Definície**

**„Realizačný projekt“** znamená dokumentslúžiaci ako detailná špecifikácia pre realizáciu Diela, pozostávajúca najmä z funkčného návrhu realizácie Diela.

**„IoT platforma“** znamená informačný systém **SMART IS mesta Dolný Kubín.**

**„Právne predpisy“** znamenajú všetky všeobecne záväzné právne predpisy Slovenskej republiky a Európskej únie, vrátane všetkých smerníc a nariadení každej legálne ustanovenej verejnej správy. Právne predpisy zahŕňajú aj Technické normy.

„**SMART IS mesta Dolný Kubín**“ predstavuje riešenie pre poskytovanie dát, rozhodovacie procesy a tvorbu politík Objednávateľa na základe dát získaných prostredníctvom prvkov IoT v oblastiach: bezpečnosť, parkovanie, životné prostredie a informovanosť obyvateľov, ktoré má Verejný obstarávateľ záujem zaviesť na základe samostatného verejného obstarávania pod č. 56535 – WYS, Vestník č. 266/2021 - 16.11.2021, ktoré je špecifikované v Prílohe č. 5 tejto Zmluvy.

**„Štúdia uskutočniteľnosti“** predstavuje dokument, ktorý špecifikuje projekt: **„**Rozvoj mesta Dolný Kubín v oblasti moderných technológií“. (uvedenú štúdiu môžete stiahnuť zo stránok mesta: <https://www.dolnykubin.sk/verejne-pripomienkovanie-studie-uskutocnitelnosti-rozvoj-mesta-dolny-kubin-v-oblasti-modernych-technologii-oznam/mid/205903/.html>)

* 1. **Predmet Zmluvy**
     1. Predmetom tejto Zmluvy sú nasledovné záväzky Zhotoviteľa:
        1. Zhotoviteľ je povinný vyhotoviť a dokončiť pre Objednávateľa Dielo v súlade s ponukou Zhotoviteľa, v súlade so spracovaným a odsúhlaseným Realizačným projektom, Technickou špecifikáciou hardwarových komponentov – Príloha č. 1, Technickou špecifikáciou realizácie diela – Príloha č. 2, Štúdiou uskutočniteľnosti, touto Zmluvou, Právnymi predpismi, a odstrániť na Diele akékoľvek vady.
        2. Zhotoviteľ je povinný riadne vyhotovené a dokončené Dielo Objednávateľovi odovzdať, uviesť Dielo do prevádzky a zabezpečiť, aby Dielo bolo integrované s IoT platformou „SMART IS mesta Dolný Kubín“ v súlade s postupmi a podmienkami podľa Štúdie uskutočniteľnosti a tejto Zmluvy.
     2. Predmetom tejto Zmluvy sú nasledovné záväzky Objednávateľa:
        1. Objednávateľ je povinný Zhotoviteľovi poskytnúť súčinnosť definovanú touto Zmluvou tak, aby Zhotoviteľ mohol Dielo a/alebo ktorúkoľvek časť plnenia na základe tejto Zmluvy vykonať riadne a včas;
        2. Objednávateľ je povinný za riadne vykonané Dielo a ostatné plnenia na základe tejto Zmluvy Zhotoviteľovi zaplatiť Zmluvnú cenu v súlade s touto Zmluvou;
        3. Objednávateľ je riadne vykonané Dielo povinný v súlade s ustanoveniami tejto Zmluvy prevziať.
     3. Predmetom tejto Zmluvy je aj úprava všetkých ostatných práv a povinností Zmluvných strán spojených s riadnym plnením tejto Zmluvy alebo v súvislosti s ňou.

1. **REALIZAČNÝ PROJEKT** 
   1. **Realizačný projekt**
      1. Špecifikácia rozsahu Diela resp. jeho jednotlivých častí, priebehu ich zhotovenia, sfunkčnenia a spresnenia ich jednotlivých častí, Zhotoviteľ podrobne popíše v Realizačnom projekte, ktorý vypracuje v lehote 35 kalendárnych dní odo dňa účinnosti tejto Zmluvy, a to v súlade s touto Zmluvou, Štúdiou uskutočniteľnosti, Projektom: „Rozvoj mesta Dolný Kubín v oblasti moderných technológií“, Prílohou č. 1, Prílohou č. 2, Právnymi predpismi a účelom tejto Zmluvy vyjadreným v Preambule tejto Zmluvy a v súlade s pokynmi Objednávateľa.
      2. Realizačný projekt je Zhotoviteľ povinný vyhotoviť ako komplexný celok, ktorý poskytuje úplný prehľad o realizácií Diela a jeho častiach, a zároveň obsahuje popis zabezpečenia kompatibility s IoT platformou mesta „SMATR IS mesta Dolný Kubín“.
      3. V rámci zhotovovania Realizačného projektu poskytne Objednávateľ na vyžiadanie Zhotoviteľovi osobitnú nevyhnutnú súčinnosť spočívajúcu v:
         1. podpore Zhotoviteľa, najmä plynulé odovzdanie potrebných údajov a informácií;
         2. spresnení jeho požiadaviek na umiestnenie častí Diela uvedených v Prílohe č. 2  Podporná špecifikácia predmetu zákazky (umiestnenie na konkrétnej časti budovy, prípadne inom objekte),
         3. poskytnutia informácií a údajov o stave a funkcionalite ostatných systémov Objednávateľa a tretích osôb, ak sú na realizáciu Diela, resp. ktorejkoľvek jeho časti potrebné a Objednávateľ nimi disponuje;
         4. v sprístupnení priestorov nevyhnutných pre prípravu Realizačného projektu;
         5. zaisteniu nevyhnutnej súčinnosti zo strany zamestnancov Objednávateľa, ktorých súčinnosť je nevyhnutná a ktorých súčinnosť si Zhotoviteľ vyžiada.
      4. Realizačný projekt si vyžaduje schválenie zo strany Objednávateľa, preto bude predložený Objednávateľovi na preskúmanie 1x v tlačenej forme a 1x v elektronickej forme na dátovom nosiči. Odo dňa, kedy Objednávateľ obdrží Realizačný projekt má Objednávateľ 10 kalendárnych dní na preskúmanie Realizačného projektu. V rámci lehoty na preskúmanie má Objednávateľ povinnosť vydať Zhotoviteľovi oznámenie, že Realizačný projekt spĺňa požiadavky podľa Zmluvy alebo nespĺňa požiadavky podľa Zmluvy s konkrétnym uvedením všetkých požiadaviek, ktoré nespĺňa. Ak Realizačný projekt nespĺňa požiadavky Zmluvy, bude na náklady Zhotoviteľa opravený, znova predložený a znova preskúmaný v súlade s týmto bodom tejto Zmluvy. Opätovné preskúmanie opraveného Realizačného projektu nezbavuje zodpovednosti za omeškanie s odovzdaním Realizačného projektu a/alebo za omeškanie s iným súvisiacim plnením podľa tejto Zmluvy. Pre vylúčenie pochybností platí, že v prípade, ak k dátumu odovzdania Realizačného projektu, tento nespĺňa požiadavky Zmluvy, má sa za to, že Zhotoviteľ sa dostal do omeškania s riadnym odovzdaním ku dňu, kedy mal Zhotoviteľ podľa tejto Zmluvy odovzdať Realizačný projekt a to bez ohľadu na jeho následnú opravu.
      5. Ak Realizačný projekt spĺňa požiadavky tejto Zmluvy, Objednávateľ o tom v lehote na preskúmanie podľa bodu 2.1.5 tejto Zmluvy Zhotoviteľovi vydá potvrdenie. Pokiaľ Objednávateľ v príslušnej lehote na preskúmanie Zhotoviteľovi nevydá oznámenie, že Realizačný projekt Zhotoviteľa nespĺňa požiadavky tejto Zmluvy, postupom podľa bodu 2.1.5 tejto Zmluvy alebo Zhotoviteľovi nevydá potvrdenie podľa tohto bodu tejto Zmluvy, má sa za to (platí fikcia), že toto potvrdenie bolo vydané v posledný deň lehoty na preskúmanie.
      6. Zhotoviteľ je povinný odovzdať finálne znenie Realizačného projektu v  4 vyhotoveniach v tlačenej forme a v  1 vyhotovení v elektronickej forme na dátovom nosiči.
      7. Realizačný projekt tvorí po jeho schválení Objednávateľom záväznú špecifikáciu Diela ako i všetky ostatné okolnosti realizácie Diela resp. jednotlivých častí. Realizačný projekt, nesmie rozširovať predmet Diela a bez ohľadu na iné ustanovenia tejto Zmluvy sa Zmluvné strany dohodli, že na ustanovenia Realizačného projektu, ktoré svojim obsahom a/alebo povahou rozširujú predmet Diela sa nebude prihliadať, pokiaľ sa Zmluvné strany výslovne nedohodnú inak. Zhotoviteľ pritom súčasne zodpovedá za to, že Dielo nebude obsahovať iné funkčnosti, či aplikačný softvér nad rámec Realizačného projektu.
      8. Zhotoviteľ zodpovedá za vady Realizačného projektu, okrem iného aj vtedy, pokiaľ sa tieto vady prejavia v podobe nedostatočného Diela resp. jeho častí z pohľadu požiadaviek Objednávateľa uvedených v Prílohe č. 1 a Prílohe č. 2 a požiadavkami predloženými v rámci poskytnutia súčinnosti podľa bodu 2.1.3 tejto Zmluvy.
      9. Osobitne sa dojednáva, že Realizačný projekt môže Objednávateľ využiť pre prípad predčasného skončenia tejto Zmluvy z dôvodov na strane Dodávateľa, na realizáciu Diela resp. jeho častí, a to aj iným subjektom, odlišným od Zhotoviteľa.
   2. **Príručky pre prevádzku a údržbu a zaškolenie obsluhy**

Najneskôr k Preberaciemu konaniu Zhotoviteľ dodá Objednávateľovi všetky príručky pre prevádzku a údržbu Diela vrátane akýchkoľvek nevyhnutných dokumentov pre riadne užívanie, prevádzku a údržbu celého Diela. Zhotoviteľ zároveň zabezpečí a vykoná zaškolenie personálu Objednávateľa v oblasti prevádzky a obsluhy Diela vrátane všetkých postupov tak, aby po zaškolení bol Objednávateľ samostatne schopný obsluhovať Dielo a prevádzkovať ich na účely, na ktoré je vyhotovené. O zaškolení obsluhy Objednávateľa Zmluvné strany vyhotovia osobitný protokol, ktorý musí byť podpísaný oprávnenými zástupcami oboch Zmluvných strán.

1. **ZHOTOVENIE DIELA**
   1. **Miesto plnenia** 
      1. Objednávateľ poskytol Zhotoviteľovi v rozsahu, v akom ich má k dispozícií, všetky dôležité a potrebné údaje a informácie o mieste plnenia v Prílohe č. 2 tejto Zmluvy (ďalej aj ako „**Miesto plnenia**“),. V prípade dodania softvérových licencií a iných plnení tvoriacich Dielo, pri ktorých sa z povahy veci nevyžaduje ich fyzická inštalácia (umiestnenie), je miestom plnenia sídlo Objednávateľa uvedené v záhlaví tejto Zmluvy.
      2. Zhotoviteľ vyhlasuje, že v rozsahu v akom to bolo prakticky možné, sa oboznámil s formou, povahou a podmienkami Miesta plnenia a v uvedenom rozsahu mu je stav Miesta plnenia známy. Zhotoviteľ zároveň v rozsahu, v akom to bolo prakticky možné, získal všetky informácie od Objednávateľa o Mieste plnenia, ktoré sú nevyhnutné pre riadne vyhotovenie a dokončenie Diela a súvisiacich plnení a pre predchádzanie vzniku škôd v Mieste plnenia a na Diele.
      3. Objednávateľ je povinný Zhotoviteľovi poskytnúť resp. zabezpečiť právo prístupu na Miesto plnenia tak, aby Zhotoviteľ mohol Dielo riadne vyhotoviť a dokončiť a odovzdať Objednávateľovi v  Lehote plnenia.
   2. **Podmienky vykonania Diela**
      1. Zhotoviteľ je zodpovedný za to, že Dielo bude vyhovovať Technickej špecifikácií v zmysle Prílohy č. 1 tejto Zmluvy, Prílohy č. 2 tejto Zmluvy, Štúdií uskutočniteľnosti, Ponuke Zhotoviteľa, tejto Zmluve, Realizačnému projektu a Právnym predpisom. Zhotoviteľ zodpovedá za to, že Dielo a v rámci neho najmä systém kamier bude po technickej stránke inštalovaný a nastavený v súlade s Právnymi predpismi tak, že neumožní porušenie Právnych predpisov (napr. zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov). Zhotoviteľ alebo osoba, prostredníctvom ktorej realizuje Dielo alebo jeho časť je povinný disponovať príslušným oprávnením v zmysle Právnych predpisov (napr. licencia na prevádzkovanie technickej služby v zmysle zákona č. 473/2005 Z. z.).
      2. Zhotoviteľ a Objednávateľ sú povinní vzájomne si poskytnúť, akúkoľvek a všetku súčinnosť nevyhnutnú k riadnemu vyhotoveniu a dokončeniu Diela vrátane všetkých súčinnosti pri spoločnom postupe voči orgánom verejnej moci a akýmkoľvek iným subjektom. V prípade, ak niektorá Zmluvná strana bude považovať poskytnutie súčinnosti druhej Zmluvnej strany za nedostatočné, je povinná o tom písomne informovať druhú Zmluvnú stranu. V opačnom prípade sa bude mať za to, že súčinnosť podľa tejto Zmluvy bola poskytnutá riadne.
      3. Zhotoviteľ nesie zodpovednosť za správne umiestnenie všetkých častí Diela, najmä pokiaľ ide o hardvér, v súlade s Prílohou č. 2 Zmluvy, Realizačným projektom a špecifikami Miesta plnenia, a je povinný napraviť každú chybu v situovaní, umiestnení, rozmeroch alebo vytýčení Diela v Mieste plnenia.
      4. Objednávateľ poskytne po dohode so Zhotoviteľom možnosť napojenia na odberné miesta elektriny a všetkých energií a ďalších služieb, ktoré môže pri realizácií Diela potrebovať, inak všetky náklady na spotrebu týchto energií znáša Zhotoviteľ. V prípade, ak Objednávateľovi vzniknú náklady na energie v súvislosti realizáciou Diela, uhradí Objednávateľovi tieto náklady Zhotoviteľ.
      5. Zhotoviteľ okrem iného zabezpečí na vlastné riziko a zodpovednosť najmä:
2. dopravu, vykládku a skladovanie hardvéru v Mieste plnenia;
3. akékoľvek technické / stavebné úpravy v súlade s Realizačným projektom nevyhnutné pre umiestnenie a zapojenie hardvérových častí Diela;
4. inštaláciu a montáž hardvéru, tvoriaceho kompletné Dielo podľa Realizačného projektu;
5. pripojenie Diela do siete tak, aby bolo schopné prevádzky;
6. vykonanie úspešného Preberacieho konania.
   * 1. Zhotoviteľ počas celej platnosti tejto Zmluvy nesie zodpovednosť za všetky práce na Diele a akékoľvek nebezpečenstvo spojené s prácami na Diele, zhotovovaním Diela a akýmikoľvek inými prácami a činnosťami, ktoré je Zhotoviteľ povinný vykonať na základe tejto Zmluvy. Zhotoviteľ zabezpečí najmä, nie však výlučne:
        1. bezpečnosť a ochranu zdravia pri práci tak pokiaľ ide o vlastných zamestnancov realizujúcich Dielo ako i zamestnancov Objednávateľa v priebehu inštalácie hardvéru tvoriaceho Dielo a to najmä, nie však výlučne, zabezpečením bezpečnostných a zdravotných požiadaviek podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, nariadenia vlády SR č. 391/2006 Z. z. o minimálnych bezpečnostných a zdravotných požiadavkách na pracovisko, nariadenia vlády SR č. 387/2006 Z. z. o požiadavkách na zaistenie bezpečnostného a zdravotného označenia pri práci a nariadenia vlády SR č. 281/2006 Z. z. o minimálnych bezpečnostných a zdravotných požiadavkách pri ručnej manipulácii s bremenami;
        2. skladovanie hardvéru;
        3. poriadok a čistotu v Mieste plnenia, pokiaľ ide o činnosť zamestnancov Zhotoviteľa prípade iných osôb, ktoré použije na realizáciu Diela;
        4. vykonanie opatrení potrebných na ochranu existujúcich vedení, rozvodov, prípojok a meračov energií, kanalizácie, telekomunikácií a iných inžinierskych sietí nachádzajúcich sa v Mieste plnenia a zabezpečovať ich údržbu a opravy prostredníctvom oprávnených osôb, pokiaľ potreba opravy vznikne v dôsledku okolností, za ktoré zodpovedá Zhotoviteľ;
        5. predchádzanie škodám na majetku tretích osôb;
     2. Zhotoviteľ sa zaväzuje zabezpečiť všetky materiály, krabicový softvér, hardvér nevyhnutné pre zhotovenie Diela a dopraviť ich podľa ich povahy na Miesto plnenia. Zhotoviteľ nie je oprávnený skladovať v Mieste plnenia akékoľvek materiály, zariadenia, či hardvér, okrem tých, ktoré tvoria súčasť Diela a súčasne Zhotoviteľ ich už namontoval alebo inak inštaloval v Mieste plnenia. Zhotoviteľ zabezpečí ochranu všetkých materiálov, krabicového softvéru (resp. nosičov na ktorých je inštalovaný) a hardvéru pred poškodením alebo zničením a ich skladovanie tak, aby tieto nestratili predpísané, resp. požadované vlastnosti. Zhotoviteľ zodpovedá za súlad všetkých materiálov, softvéru a hardvéru, ktoré použil na zhotovenie Diela, s príslušnými Právnymi predpismi a touto Zmluvou a Realizačným projektom. Nebezpečenstvo vzniku škody na Diele znáša výlučne Zhotoviteľ a to až do úplného prevzatia Diela zo strany Objednávateľa v súlade s bodom 3.4 tejto Zmluvy.
     3. Zhotoviteľ je zodpovedný za nakladanie s odpadmi vrátane prípadných stavebných odpadov podľa príslušných ustanovení zákona č. 79/2015 Z. z. o odpadoch v znení neskorších predpisov, ktoré vzniknú v súvislosti s plnením tejto Zmluvy. Zhotoviteľ nesie zodpovednosť za plnenie a plní za Objednávateľa aj všetky povinnosti pôvodcu odpadu v zmysle príslušných ustanovení zákona o odpadoch. Ak Objednávateľovi vznikne akákoľvek škoda v dôsledku porušenia povinností Zhotoviteľa podľa tejto Zmluvy alebo zákona o odpadoch v súvislosti s (ne)plnením akýchkoľvek povinností podľa zákona o odpadoch a príslušných vykonávacích predpisov, Zhotoviteľ odškodní Objednávateľa za akékoľvek takéto škody.
     4. Pre vylúčenie pochybností, podmienkami vykonania Diela uvedenými v tomto bode nie sú dotknuté ostatné podmienky uvedené v ostatných častiach Zmluvy, najmä v Technickej špecifikácií predmetu zákazky, Podpornej technickej špecifikácií predmetu zákazky.
   1. **Lehota plnenia**
      1. Zhotoviteľ začne práce na realizácií Diela tak skoro, ako je to primerane možné ihneď po nadobudnutí účinnosti tejto Zmluvy tak, aby celé Dielo vyhotovil a dokončil v Lehote plnenia.
      2. Lehota na zhotovenie Diela je do 10 mesiacov od účinnosti Zmluvy  (ďalej aj ako „**Lehota plnenia**“),. Zhotoviteľ je povinný Dielo v  Lehote plnenia vyhotoviť tak, aby bolo spôsobilé na Preberacie konanie podľa bodu 3.4 tejto Zmluvy.
      3. Zhotoviteľ bude mať právo na predĺženie Lehoty plnenia pokiaľ oneskorenie s dokončením Diela bude spôsobené niektorou z nasledovných okolnosti:
         1. príčina, ktorá dáva Zhotoviteľovi právo na predĺženie Lehoty plnenia podľa niektorého z bodov tejto Zmluvy,
         2. omeškanie alebo obmedzenie na strane Objednávateľa, ktoré je priamou príčinou omeškania Zhotoviteľa, a ktoré nebolo odstránené v primeranej lehote na základe výzvy Zhotoviteľa na odstránenie takéhoto omeškania alebo obmedzenia,
         3. dôvody Vyššej moci, ktoré sú priamou príčinou omeškania Zhotoviteľa.
   2. **Preberacie konanie**
      1. Preberacie konanie je konanie, v ktorom Objednávateľ preverí, že Dielo nemá vady a spĺňa požiadavky Prílohy č. 1 Zmluvy, Prílohy č. 2 Zmluvy, Realizačného projektu, Štúdie uskutočniteľnosti, Ponuky Zhotoviteľa, Právnych predpisov a tejto Zmluvy. Preberacie konanie sa končí vydaním protokolu (ďalej aj ako „**Preberací protokol**“), ktorým Objednávateľ deklaruje splnenie záväzkov Zhotoviteľa vykonať a dokončiť Dielo riadne (ďalej aj ako „**Preberacie konanie**“).
      2. Zhotoviteľ je povinný k Preberaciemu konaniu predložiť Objednávateľovi nasledovné doklady:
         1. žiadosť o vydanie Preberacieho protokolu;
         2. dodacie listy k hardvéru, licencie k softvéru;
         3. príslušné oprávnenia Zhotoviteľa na realizáciu Diela;
         4. všetku dokumentáciu Zhotoviteľa, ak ešte nebola Objednávateľovi podľa tejto Zmluvy odovzdaná, najmä užívateľské manuály a ostatnú dokumentáciu vzťahujúcu sa na Dielo;
         5. certifikáty a ďalšie dokumenty preukazujúce zhodu použitých zariadení a záznamy zo všetkých skúšok (v rozsahu, v akom tak vyžaduje Špecifikácia predmetu zákazky, Realizačný projekt alebo Právne predpisy);
         6. všetky protokoly o zaškolení obsluhy Diela;
         7. akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy;
         8. vyjadrenie Zhotoviteľa, že Dielo bolo vyhotovené v súlade s Realizačným projektom, Právnymi predpismi, a že Dielo je schopné trvalej a bezpečnej prevádzky;
         9. fotodokumentáciu zrealizovaných súvisiacich stavebných prác, osadených prvkov hardwaru.
      3. Preberacie konanie sa začína dňom predloženia žiadosti o vydanie Preberacieho protokolu spolu so všetkými dokumentami podľa bodu 3.4.2 tejto Zmluvy vyššie. Predloženie žiadosti o vydanie Preberacieho protokolu Objednávateľovi znamená, že podľa názoru Zhotoviteľa je Dielo vykonané a dokončené riadne v súlade s touto Zmluvou, nemá vady, a je pripravené k úspešnému Preberaciemu konaniu. Za riadne dokončené Dielo sa považuje dokončené bez vád a v súlade s ponukou Zhotoviteľa,  Realizačným projektom, Štúdiou uskutočniteľnosti, touto Zmluvou a Právnymi predpismi.
      4. Do 14 dní odo dňa začatia Preberacieho konania je Objednávateľ povinný:
         1. vydať Zhotoviteľovi Preberací protokol s uvedením dátumu, kedy bolo Dielo dokončené v súlade so Zmluvou, s výnimkou drobných nedorobkov a vád, ktoré nebránia užívaniu Diela pre zamýšľaný účel; alebo
         2. zamietnuť žiadosť o vydanie Preberacieho protokolu s uvedením vád Diela a prác, ktoré musí Zhotoviteľ vykonať, aby bolo Dielo v súlade s touto Zmluvou.
      5. Ak Objednávateľ nevydá Preberací protokol alebo žiadosť o vydanie Preberacieho protokolu nezamietne v lehote podľa bodu 3.4.4 tejto Zmluvy, má sa za to, že Preberací protokol bol vydaný k poslednému dňu tejto lehoty. Vydaním Preberacieho protokolu alebo uplynutím lehoty podľa bodu 3.4.4 tejto Zmluvy sa končí Preberacie konanie. Vydanie Preberacieho protokolu Zhotoviteľ Objednávateľovi potvrdí podpisom Preberacieho protokolu. Pokiaľ Zhotoviteľ podpisom nepotvrdí Objednávateľovi vydanie Preberacieho protokolu do 3 pracovných dní odo dňa, kedy bol Zhotoviteľovi doručený, má sa za to, že vydanie Preberacieho protokolu Zhotoviteľ podpisom potvrdil v posledný deň tejto lehoty.
      6. Dňom podpisu Preberacieho protokolu oboma Zmluvnými stranami podľa bodu 3.4.5 tejto Zmluvy prechádza na Objednávateľa vlastníctvo resp. užívacie práva k Dielu a nebezpečenstvo škody na Diele v zmysle tejto Zmluvy.
      7. Pre vylúčenie pochybností, ak bude mať Dielo k dátumu uplynutia Lehoty plnenia zjavné vady zistené v rámci Preberacieho konania, má sa za to, že Zhotoviteľ sa dostal do omeškania s riadnym a včasným plnením k dátumu uplynutia Lehoty plnenia, a to bez ohľadu na to, či boli vady v rámci Preberacieho konania zistené po tomto dátume (resp. týchto dátumoch). Odstránenie vytknutých vád Zhotoviteľom a následné vydanie Preberacieho protokolu podľa tohto článku Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s povinnosťou plniť riadne a včas v Lehote plnenia.
      8. Ak Objednávateľ odmietne vydať Preberací protokol postupom podľa bodu 3.4.4 písm. b) tejto Zmluvy, Zhotoviteľ po odstránení vytknutých vád opätovne predloží žiadosť o vydanie Preberacieho protokolu podľa bodu 3.4.1 resp. 3.4.3 tejto Zmluvy a Objednávateľovi plynie lehota v zmysle bodu 3.4.4 tejto Zmluvy, pričom bod 3.4.5 tejto Zmluvy sa aplikuje primerane. Opätovným vykonaním Preberacieho konania nie je dotknutý tento bod 3.4.8 tejto Zmluvy. Pre vylúčenie pochybností, bez ohľadu na to, kedy Objednávateľ vydá Preberací protokol napr. aj pre prípad opakovaného Preberacieho konania (pokiaľ neplatí fikcia vydania Preberacieho protokolu podľa bodu 3.4.5 tejto Zmluvy platí, že pokiaľ k uplynutiu Lehoty plnenia nebolo Dielo spôsobilé na úspešné ukončenie Preberacieho konania (t. j. vykonané bez vád resp. bez vád, ktoré bránia užívaniu Diela pre dohodnutý účel), Zhotoviteľ sa dostal do omeškania ku dňu nasledujúcemu po uplynutí Lehoty plnenia. Vyššie uvedené znamená, že odstránenie vytknutých vád Zhotoviteľom a následné vydanie Preberacieho protokolu v Preberacom konaní Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s riadnym a včasným plnením v Lehote plnenia.
      9. Ak Objednávateľ vydá Preberací protokol podľa bodu 3.4.4 písm. a) tejto Zmluvy s výnimkou drobných nedokončených prác a vád, ktoré nebránia užívaniu Diela, Objednávateľ v Preberacom protokole určí alebo sa so Zhotoviteľom dohodne na primeranej lehote na odstránenie týchto vád a nedorobkov. O úplnom odstránení vád a nedorobkov podľa Zmluvné strany vyhotovia protokol o úplnom odstránení vád a nedorobkov. Tento protokol musí byť podpísaný oboma Zmluvnými stranami.
      10. Pokiaľ Zhotoviteľ neodstráni vady a nedorobky Diela v dodatočnej primeranej lehote určenej v Preberacom protokole podľa bodu 3.4.4 písm. a) tejto Zmluvy vzniká Objednávateľovi právo na zaplatenie zmluvnej pokuty podľa bodu 4.5.1 písm. b) tejto Zmluvy. Ak vznikne Objednávateľovi škoda v dôsledku užívania Diela s vadami a nedorobkami uvedenými v Preberacom protokole, Zhotoviteľ Objednávateľa za túto škodu odškodní v plnom rozsahu.
   3. **Akceptačné testovanie Diela**
      1. Zmluvné strany sa dohodli, že v rámci účelu sledovaného Objednávateľom v rámci Projektu **„Rozvoj mesta Dolný Kubín v oblasti moderných technológií**“, bude po Preberacom konaní vykonané akceptačné testovanie Diela za účelom overenia jeho kompatibility a úspešnej integrácie s IoT platformou (ďalej aj ako „**Testovanie Diela**“).
      2. Zhotoviteľ je povinný poskytnúť súčinnosť pri uskutočňovaní Testovania Diela a to najmä poskytnúť vysvetlenia k ním predloženému Realizačnému projektu, ktorý predstavuje detailnú funkčnú špecifikáciu zohľadňujúci integráciu Diela na IoT platformu.
      3. Ak sa pri Testovaní Diela preukáže, že Dielo, Realizačný projekt alebo iné plnenie Zhotoviteľa podľa tejto Zmluvy vykazujú vady, ktoré bránia integrácií Diela s IoT platformou, Zmluvné strany budú postupovať podľa bodu 4.3 tejto Zmluvy. Objednávateľ je povinný doručiť Zhotoviteľovi správu o vadách, ktoré vyšli najavo pri Testovaní Diela a umožniť Zhotoviteľovi vyjadriť sa k vytknutým vadám.
      4. Zmluvné strany sa zaväzujú v prípade neúspešných výsledkov Testovania Diela poskytnúť si vzájomnú súčinnosť a pristúpiť k prípadným zmenám vyhotovenia Diela tak, aby bolo dosiahnuté úspešné Testovanie Diela a zabezpečená kompatibilita a integrácia Diela s IoT platformou.
      5. Výsledkom úspešného Testovania Diela bude akceptačný protokol, ktorého kópiu je Zhotoviteľ povinný odovzdať Objednávateľovi.
7. **SPOLOČNÉ USTANOVENIA**
   1. **Zmluvná cena a platobné podmienky**
      1. Zmluvná cena za plnenie predmetu tejto Zmluvy je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách a je rozčlenená nasledovne:
      2. Celková Zmluvná cena za vyhotovenie Diela a za všetky súvisiace plnenia podľa tejto Zmluvy je nasledovná:

Cena bez DPH: .............EUR

Sadzba DPH: .............EUR

Cena s DPH: .............EUR

(slovom: .............EUR)

(ďalej aj ako „**Zmluvná cena**“)

* + 1. Zmluvná cena je v súlade § 6 ods. 2 a 3 zákona č. 18/1996 Z. z. o cenách v znení neskorších predpisov maximálna a pevná a je totožná s cenou, ktorú Zhotoviteľ predložil vo svojej ponuke Zhotoviteľa. Zmluvná cena je premietnutá v Rozpočte Diela, ktorý tvorí Prílohu č. 3 Zmluvy (ďalej aj ako „**Rozpočte Diela**“). Objednávateľ je povinný uhradiť len cenu skutočne prevzatých častí Diela resp. Diela ako celku. Zmluvná cena a Rozpočet Diela zahŕňa všetky náklady nevyhnutné na riadne vyhotovenie a dokončenie Diela a odstránenie všetkých vád, a zahŕňa v sebe všetky ostatné plnenia v rozsahu a na základe tejto Zmluvy, súťažných podkladov a ponuky Zhotoviteľa. Zmluvná cena pokrýva všetky zmluvné záväzky a všetky povinnosti nevyhnutné pre riadne vyhotovenie a dokončenie Diela, vrátane všetkých materiálov, súčiastok, dielov, cla, daní, personálneho zabezpečenia, dopravy a akýchkoľvek iných poplatkov, ktoré bude nutné vynaložiť podľa tejto Zmluvy. Pokiaľ určité práce alebo plnenie alebo jej/jeho časť nie sú obsiahnuté v Rozpočte Diela ako samostatná položka, má sa za to, že cena za túto prácu/plnenie je zahrnutá v ostatných položkách Rozpočtu Diela.
    2. Úhrada a fakturácia Zmluvnej ceny bude prebiehať nasledovne:
       1. Prvú časť Zmluvnej ceny vo výške 60 % uhradí Objednávateľ Zhotoviteľovi po odovzdaní Diela na základe Preberacieho konania. Podkladom pre fakturáciu prvej časti Zmluvnej ceny v zmysle Rozpočtu Diela za realizované Dielo je schválený Preberací protokol, ktorý Zhotoviteľ priloží k faktúre. Zhotoviteľ je oprávnený vystaviť faktúru až po schválení Preberacieho protokolu Objednávateľom. Objednávateľ sa zaväzuje uhradiť iba skutočne realizované plnenie v zmysle Rozpočtu Diela.
       2. Druhú časť Zmluvnej ceny vo výške 40 % uhradí Objednávateľ na základe úspešného Testovania Diela v rámci realizácie zákazky podľa bodu 3.5 tejto Zmluvy. Podkladom pre fakturáciu druhej časti Zmluvnej ceny v zmysle Rozpočtu Diela za realizované Dielo je schválený akceptačný protokol vydaný podľa bodu 3.5.5 tejto Zmluvy, ktorý Zhotoviteľ priloží k faktúre.
       3. Každá faktúra doručená Objednávateľovi na zaplatenie bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov a musí obsahovať minimálne nasledovné údaje:
          1. číslo faktúry;
          2. identifikáciu Objednávateľa;
          3. identifikáciu Zhotoviteľa (údaj o obchodnom mene, sídle alebo mieste podnikania, identifikačnom čísle, údaj o zápise v obchodnom registri alebo inej evidencii vrátane spisovej značky, ak je v nich Zhotoviteľ zapísaný, daňové identifikačné číslo a identifikačné číslo pre DPH);
          4. označenie banky a čísla účtu, na ktorý ma byť platba zaplatená, vrátane konštantného a variabilného symbolu v súlade s touto Zmluvou;
          5. deň vystavenia faktúry, deň splatnosti a deň dodania;
          6. rozsah a druh plnenia;
          7. základ dane;
          8. výška dane;
          9. celkovú čiastku vrátane DPH;
          10. dôvod fakturácie s odkazom na túto Zmluvu;
          11. akékoľvek ďalšie údaje vyžadované pre takéto doklady Právnymi predpismi.
       4. Splatnosť každej faktúry podľa tejto Zmluvy je 60 kalendárnych dní od doporučeného doručenia faktúry bez nedostatkov do sídla Objednávateľa v zmysle Zmluvy, a to bezhotovostným prevodom na účet Zhotoviteľa uvedený v záhlaví tejto Zmluvy.
    3. Ak faktúra nebude obsahovať vyššie uvedené údaje alebo k nej nebudú priložené prílohy, alebo ak nebude obsahovať správne údaje, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa.
  1. **Riziko a zodpovednosť za škodu**
     1. Zhotoviteľ zodpovedá bez obmedzenia za všetky škody, ktoré vzniknú jeho zavinením, ktoré vzniknú Objednávateľovi a iným osobám na Mieste plnenia, na samotnom Diele, na veciach, ako aj na osobách, pri prácach, ktorými bol poverený bez ohľadu na to, či tieto práce budú vykonané jeho zamestnancami alebo pracovníkmi, alebo ním poverenými subdodávateľmi.
     2. Škodou sa rozumie aj škoda spočívajúca v povinnosti Objednávateľa vrátiť časť nenávratného finančného príspevku na financovanie predmetu Diela Poskytovateľovi NFP, resp. sankcia uložená Objednávateľovi Poskytovateľom NFP v prípade, ak Dielo nebude vykonané riadne a/alebo v Lehote plnenia z dôvodov na strane Zhotoviteľa. Právo na náhradu škody nevylučuje právo Objednávateľa uplatniť zmluvnú pokutu v súlade s podmienkami tejto Zmluvy.
     3. Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej moci za porušenia akýchkoľvek povinností súvisiacich s plnením tejto Zmluvy, za ktoré nesie zodpovednosť Zhotoviteľ.
     4. Zhotoviteľ odškodní Objednávateľa od všetkých nárokov, škôd, strát a nákladov v súvislosti s poškodením alebo stratou akéhokoľvek majetku, nehnuteľného alebo hnuteľného v rozsahu, v akom toto poškodenie alebo strata vyplýva z dôvodov na strane Zhotoviteľa, vyhotovenia alebo dokončenia Diela a odstránenia akýchkoľvek vád alebo ak sa dá pripísať akejkoľvek nedbanlivosti, úmyselnému činu alebo porušeniu tejto Zmluvy Zhotoviteľom.
     5. Zhotoviteľ nezodpovedá podľa tejto Zmluvy za nároky, škody, straty a náklady v prípadoch, kedy ich vznik možno pričítať okolnosti Vyššej moci. Za okolnosť Vyššej moci sa má namysli taká okolnosť, pri ktorej sú kumulatívne splnené všetky nižšie uvedené znaky:
        1. je mimo kontroly Zmluvnej strany;
        2. proti jej vzniku sa Zmluvná strana nemohla primerane zabezpečiť;
        3. Zmluvná strana sa jej po jej vzniku nemohla primerane vyhnúť alebo ju prekonať; a zároveň
        4. Zmluvná strana ju v čase uzavretia tejto Zmluvy objektívne nemohla predvídať.

(ďalej aj ako „**Vyššia moc**“)

* + 1. Kedykoľvek ktorákoľvek Zmluvná strana zistí akúkoľvek prekážku, ktorá jej bráni alebo je odôvodnené predpokladať, že jej bude brániť, v plnení akýchkoľvek povinností podľa tejto Zmluvy, najmä prekážku podľa bodu 4.2.5 a bodu 3.3.3 tejto Zmluvy, ale aj podľa akéhokoľvek iného ustanovenia tejto Zmluvy, je povinná jej vznik alebo existenciu bezodkladne písomne oznámiť druhej Zmluvnej strane. Pri riešení vzájomných práv spôsobených výskytom takýchto prekážok sú Zmluvné strany povinné postupovať vo vzájomnej súčinnosti tak, aby do najvyššej možnej miery zabránili následkom alebo zmiernili následky týchto prekážok.
  1. **Záručná doba a zodpovednosť za vady**
     1. Zhotoviteľ zodpovedá za to, že Dielo, ako aj všetky materiály, inštalované zariadenia ako i dodaný softvér budú mať počas Záručnej doby vlastnosti dohodnuté v tejto Zmluve, najmä v Realizačnom projekte, ako aj vlastnosti obvyklé s prihliadnutím na povahu Diela, a že bude spôsobilé na riadne používanie na účel, na ktorý je určené. Záručná doba začína plynúť dňom podpisu Preberacieho protokolu oboma Zmluvnými stranami a trvá po dobu **36 mesiacov** (ďalej aj ako „**Záručná doba**“).
     2. Zmluvné strany sa dohodli, že aby bolo Dielo a dokumentácia Zhotoviteľa počas celej Záručnej doby v súlade s touto Zmluvou, Objednávateľ je oprávnený požadovať a Zhotoviteľ je povinný vykonať všetky činnosti k odstráneniu vád Diela oznámených Objednávateľom. Zhotoviteľ je povinný všetky tieto vady odstrániť a všetky práce vykonať na svoje náklady a riziko. Súčasne sa dojednáva, že v prípade výskytu vád Diela, spočívajúcich v softvéri tretích osôb bude Zhotoviteľ uplatňovať v mene Objednávateľa u výrobcu (resp. nositeľa príslušných práv k tomuto softvéru) takéhoto softvéru.
     3. Zhotoviteľ zodpovedá za vady, ktoré má Dielo v okamihu prechodu nebezpečenstva na Objednávateľa, aj keď sa vada stane zjavnou až po tejto dobe. Zhotoviteľ zodpovedá takisto za akúkoľvek vadu, ktorá vznikne po dobe prechodu nebezpečenstva na Objednávateľa, ak je spôsobená porušením povinností Zhotoviteľa, alebo osoby ktorú použil na splnenie záväzku podľa tejto Zmluvy. Zhotoviteľ tiež zodpovedá za to, že budú splnené všetky podmienky príslušného výrobcu dodaného softvéru k zákonnému nadobudnutiu práva užívať a používať takýto softvér.
     4. Výslovne sa dojednáva, že Dielo alebo ktorákoľvek časť Diela musia byť bez právnych vád. Za stav bez právnych vád sa na účely tejto zmluvy považuje situácia, kedy Dielo alebo časti Diela nie sú zaťažené právami tretích osôb, ktoré znemožňujú užívať Dielo alebo ktorúkoľvek jeho časť v súlade s touto Zmluvou. Ak má Dielo alebo časť Diela právne vady, je Zhotoviteľ povinný tieto nároky na vlastné náklady vysporiadať. Ak sa tak nestane je povinný uhradiť Objednávateľovi všetky náklady s tým vzniknuté, vrátane trov právneho zastúpenia (účelne vynaložených).
     5. Zhotoviteľ určuje, ako zodpovednú osobu na oznamovanie vád a havarijných udalostí ........................, tel. číslo............................, E-mail: ...................................... Objednávateľ sa zaväzuje, že prípadnú požiadavku na odstránenie vady uplatní bezodkladne po jej zistení písomne, a to zaslaním emailu na vyššie uvedenú emailovú adresu.
     6. Zhotoviteľ znáša všetky náklady spojené s odstránením vád Diela. Záručná doba neplynie po dobu, po ktorú Objednávateľ nemôže užívať Dielo alebo časť Diela pre jeho vady, za ktoré zodpovedá Zhotoviteľ.
  2. **Práva duševného vlastníctva a softvérové vybavenie** 
     1. V prípade, že Dielo alebo akákoľvek časť predmetu plnenia podľa tejto Zmluvy, ktorá bude vytvorená a/alebo dodaná Zhotoviteľom alebo jeho zamestnancami na účely splnenia jeho záväzkov podľa tejto Zmluvy bude mať povahu autorského diela v zmysle Autorského zákona, tak Zhotoviteľ udeľuje Objednávateľovi v súlade s ustanovením § 65 a nasl. Autorského zákona licenciu resp. sublicenciu na použitie takto chráneného autorského diela, a to nevýhradnú, neobmedzenú (bez časového a teritoriálneho obmedzenia) v rozsahu nevyhnutnom na riadne fungovanie a užívanie Diela prípadne inej časti plnenia Objednávateľom v súlade s účelom tejto Zmluvy. Za týmto účelom a v tomto rozsahu je Objednávateľ oprávnený udeliť sublicenciu tretím osobám. Zmluvné strany sa dohodli, že odmena Zhotoviteľa za poskytnutie licencie/sublicencie podľa tohto bodu 4.4 tejto Zmluvy je zahrnutá v Rozpočte Diela.
     2. Zhotoviteľ prehlasuje, že dodaním akéhokoľvek softvérového, či systémového vybavenia poskytnutého na základe tejto Zmluvy a akéhokoľvek technického alebo akéhokoľvek iného zariadenia alebo dokumentácie, ktoré je súčasťou Diela nedochádza k porušovaniu ani ohrozovaniu žiadnych práv duševného vlastníctva tretích osôb vrátane práv priemyselného vlastníctva a iných obdobných práv. Zhotoviteľ odškodní a ochráni Objednávateľa pred akýmikoľvek prípadnými nárokmi tretích strán voči Objednávateľovi v súvislosti s inštaláciou a prevádzkou Diela.
     3. Zhotoviteľ sa zaväzuje, že zabezpečí akékoľvek a všetky potrebné licencie či iné súhlasy od akýchkoľvek, výrobcov a prevádzkovateľov systémov, softwarov, zariadení Diela, či akýchkoľvek iných osôb, potrebné pre prevádzkovanie Diela.
     4. Objednávateľ prevzatím Diela nepreberá žiadnu zodpovednosť za prípadne porušenie akýchkoľvek majetkových a/alebo autorských a priemyselných práv tretích osôb Zhotoviteľom v súvislosti s plnení tejto Zmluvy.
     5. Zhotoviteľ sa zaväzuje Objednávateľ odškodniť pred každým právom tretej osoby z porušenia akéhokoľvek patentového práva, registrovaného návrhu, autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s Dielom, ktorý vznikne z alebo v súvislosti s dokumentáciou Zhotoviteľa, výrobou alebo vyhotovením Diela alebo používaním Diela Objednávateľom. Zhotoviteľ v plnej miere zodpovedá za škodu, ktorá Objednávateľovi vznikne v súvislosti s porušením akýchkoľvek povinností Zhotoviteľa podľa tejto Zmluvy.
  3. **Zmluvné sankcie**
     1. Ak nastane niektorá z nižšie uvedených okolností má Objednávateľ na základe faktúry právo požadovať od Zhotoviteľa zaplatenie a Zhotoviteľ je v prípade uplatnenia takého práva zo strany Objednávateľa povinný Objednávateľovi zaplatiť nasledovné zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností, t. j. kedykoľvek aj opakovane):
        1. V prípade omeškania Zhotoviteľa s odovzdaním Diela v Lehote plnenia má Objednávateľ právo na zaplatenie zmluvnej pokuty vo výške 0,05 % zo Zmluvnej ceny, a to za každý aj začatý deň omeškania;
        2. V prípade omeškania Zhotoviteľa s odstránením vád Diela podľa bodu 3.4.10 tejto Zmluvy má Objednávateľ právo na zaplatenie zmluvnej pokuty vo výške 0,05 % zo Zmluvnej ceny, a to za každý aj začatý deň omeškania;
        3. V prípade porušenia inej povinnosti Zhotoviteľa podľa tejto Zmluvy má Objednávateľ právo na zaplatenie zmluvnej pokuty vo výške 0,01 % zo Zmluvnej ceny, a to za každé jednotlivé porušenie povinnosti;
     2. V prípade omeškania Objednávateľa s úhradou faktúr má Zhotoviteľ právo na zaplatenie úroku z omeškania vo výške určenej predpismi občianskeho práva.
     3. Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani právo na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške a nie je dotknutý ani prípadné iné právo na primerané zadosťučinenie, ktoré môže byť poskytnuté aj v peniazoch, či právona vydanie bezdôvodného obohatenia alebo iného práva vyplývajúceho z Právnych predpisov.
     4. Splatnosť faktúry za zmluvnú pokutu vystavenej podľa tohto bodu tejto Zmluvy bude minimálne 7 kalendárnych dní.
  4. **Trvanie a ukončenie tejto Zmluvy**
     1. Táto Zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
     2. Táto zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán alebo písomným odstúpením od Zmluvy jednej zo Zmluvných strán.
     3. V prípade zániku tejto Zmluvy dohodou zmluvných strán, táto zaniká dňom uvedeným v tejto dohode. Dohoda o ukončení tejto Zmluvy musí byť písomná. V tejto dohode sa upravia aj vzájomné práva Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku tejto Zmluvy dohodou.
     4. V prípade odstúpenia od tejto Zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a je účinné dňom doručenia odstúpenia Zmluvnej strane, ktorá svoju povinnosť porušila.
     5. Objednávateľ je oprávnený okamžite odstúpiť od tejto Zmluvy v prípade podstatného porušenia tejto Zmluvy Zhotoviteľom. Na účely tejto Zmluvy sa za podstatné porušenie tejto Zmluvy Zhotoviteľom považuje najmä, nie však výlučne:
        1. ak sa preukáže, že Zhotoviteľ v ponuke Zhotoviteľa predložil nepravdivé doklady alebo uviedol nepravdivé, neúplné alebo skreslené údaje;
        2. ak Zhotoviteľ nesplní výzvu k náprave podľa bodu 4.8 tejto Zmluvy;
        3. ak Zhotoviteľ opustí Dielo alebo inak jasne prejavuje úmysel nepokračovať v konaní svojich povinností podľa tejto Zmluvy (platí obdobne aj v prípade ak Zhotoviteľ tieto povinnosti plní iba vo veľmi obmedzenom rozsahu);
        4. ak Zhotoviteľ zadá celé Dielo ako subdodávku alebo postúpi túto Zmluvu bez súhlasu Objednávateľa;
        5. ak je Zhotoviteľ v omeškaní s vykonaním Diela v Lehote plnenia o viac, ako 30 kalendárnych dní;
        6. ak nastane iná okolnosť uvedená v tejto Zmluve oprávňujúca Objednávateľ odstúpiť od tejto Zmluvy.
     6. Objednávateľ môže odstúpiť od tejto Zmluvy tiež v súlade s § 19 ods. 1 Zákona o verejnom obstarávaní v prípade:
        1. ak v čase uzatvorenia tejto Zmluvy existoval dôvod na vylúčenie Zhotoviteľa pre nesplnenie podmienky účasti podľa § 32 ods. 1 písm. a) Zákon o verejnom obstarávaní,
        2. ak táto Zmluva nemala byť uzavretá so Zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
     7. Objednávateľ môže v súlade s § 19 ods. 2 Zákona o verejnom obstarávaní odstúpiť od časti Zmluvy, ktorou došlo k podstatnej zmene tejto Zmluvy, a ktorá si vyžadovala nove verejné obstarávanie.
     8. Objednávateľ môže v súlade s § 19 ods. 3 Zákona o verejnom obstarávaní odstúpiť od tejto Zmluvy, ak Zhotoviteľ nebol v čase uzavretia tejto Zmluvy zapísaný v registri partnerov verejného sektora alebo ak bol vymazaný z registra partnerov verejného sektora.
  5. **Subdodávatelia**
     1. Zhotoviteľ je oprávnený plnením vybraných častí tejto Zmluvy poveriť svojich subdodávateľov. Zoznam subdodávateľov tvorí Prílohu č. 4 tejto Zmluvy (ďalej aj ako „Zoznam subdodávateľov“). V zozname Subdodávateľov sa uvádza podiel plnenia každého Subdodávateľa z celkovej ceny plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Každý subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.
     2. Ak má počas plnenia tejto Zmluvy Zhotoviteľ záujem zmeniť alebo doplniť svojich subdodávateľov, je povinný rešpektovať nasledovné pravidlá:
        1. subdodávateľ, ktorého sa týka návrh na zmenu, a má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov,
        2. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ a musí spĺňať rovnaké podmienky, ako pôvodný subdodávateľ (ak boli stanovené),
        3. Zhotoviteľ oznámi Objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.
     3. Návrh na zmenu subdodávateľa spolu s dokladmi podľa bodu 4.7.2 písm. c) tejto Zmluvy vyššie a aktualizovaným znením Prílohy č. 4 tejto Zmluvy musí Zhotoviteľ predložiť Objednávateľovi najneskôr 3 pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 4.7.2 tejto Zmluvy vyššie.
     4. Pre vylúčenie pochybností sa Zmluvné strany dohodli, že pre zmenu alebo doplnenie subdodávateľov nie je potrebné uzatvárať dodatok k tejto Zmluve, pokiaľ bude dodržaný postup podľa tohto bodu 4.7 tejto Zmluvy.
     5. Ak Zhotoviteľ využije na plnenie ktorejkoľvek povinnosti podľa tejto Zmluvy subdodávateľa, Zhotoviteľ za konanie Subdodávateľa voči Objednávateľovi zodpovedá, ako keby plnenie vykonával sám.
  6. **Výzva na nápravu**

Objednávateľ je oprávnený kontrolovať vykonávanie Diela a plnenie akýchkoľvek povinností Zhotoviteľa na základe tejto Zmluvy. Ak Zhotoviteľ porušuje alebo neplní akýmkoľvek spôsobom túto Zmluvu je Objednávateľ oprávnený vyzvať Zhotoviteľa, aby toto porušenie alebo neplnenie napravil v primeranej lehote na nápravu. Ak s prihliadnutím na dohodu Zmluvných strán nie je primeranou lehotou na nápravu iná lehota, platí, že primeranou lehotou na nápravu je 10 kalendárnych dní. Pokiaľ Zhotoviteľ nenapraví toto porušenie alebo neplnenie Zmluvy ani v lehote na nápravu určenej podľa tohto bodu, má Objednávateľ právo od tejto Zmluvy odstúpiť.

* 1. **Mlčanlivosť**
     1. Zmluvné strany akceptujú a sú si vedomé skutočnosti, že v priebehu plnenia tejto Zmluvy môže Zhotoviteľ získať, alebo môžu mu byť poskytnuté informácie/dáta rôznej povahy o činnosti Objednávateľa resp. že niektoré z takto poskytnutých a/alebo sprístupnených informácií/dát za účelom plnenia jeho záväzku podľa tejto Zmluvy v podobe dokumentov, e-mailov či ústne poskytnutých, no nie len, ale najmä, môžu obsahovať informácie/dáta, ktoré si Objednávateľ želá, resp. je povinný utajiť predovšetkým z dôvodu ich
        1. dôvernosti,
        2. povinnosti ochrany podľa Právnych predpisov (napr Zákona o ochrane osobných údajov),
        3. ale aj z iných dôvodov, ktoré nemusia byť Zhotoviteľovi známe;
        4. ochrany, na ktorú je Objednávateľ povinný na základe akéhokoľvek zmluvného či iného právneho vzťahu.
     2. Povinnosť mlčanlivosti sa vzťahuje predovšetkým no, nie však výlučne informácie/dáta resp. iné skutočnosti týkajúce sa Objednávateľa a ktoré budú sprístupnené a/alebo poskytnuté Zhotoviteľovi. Informácie/dáta resp. dokumenty ich obsahujúce pritom môžu byť sprístupnené a/alebo poskytnuté v akejkoľvek podobe či forme, predovšetkým ústnej, elektronickej, písomnej, či elektronickej zachytené na akomkoľvek hmotnom, či nehmotnom substráte najmä, no nie výlučne, písomne alebo elektronicky, alebo zistené priamym poznaním pri realizácii Diela v Mieste plnenia, ktorú Objednávateľ odovzdá alebo iným spôsobom sprístupní za účelom definovanom v tejto Zmluve Zhotoviteľovi. Zhotoviteľ je zároveň povinný zachovávať mlčanlivosť ohľadne informácií/dát, ktoré obsahujú skutočnosti obchodnej, výrobnej alebo technickej povahy súvisiace s Objednávateľom, ktoré majú skutočnú alebo aspoň potenciálnu materiálnu alebo nemateriálnu hodnotu, nie sú v obchodných kruhoch bežne dostupné, sú utajené a chránené v zmysle § 17 a nasl. Obchodného zákonníka ako predmet obchodného tajomstva Objednávateľa alebo informácie označené ako dôverné, ktoré nesmie strana, ktorej sa tieto informácie poskytli, prezradiť tretej osobe a ani ich použiť v rozpore s ich účelom pre svoje potreby a sú chránené v zmysle § 271 Obchodného zákonníka.
     3. Pod predmet ochrany podľa tohto bodu 4.9 tejto Zmluvy nespadajú informácie/dáta,
        1. ktoré sú všeobecne známe
        2. ktoré v čase uzavretia tejto Zmluvy sú, alebo po uzavretí tejto Zmluvy sa bez porušenia tejto Zmluvy stali bežne dostupnými v príslušných obchodných kruhoch alebo vo verejnosti;
        3. o ktorých Zhotoviteľ bezpochyby preukáže, že s nimi disponoval v čase uzavretia Zmluvy, resp. pri ich poskytnutí a/alebo ich vypracoval samostatne a bez využitia predmetu ochrany;
        4. informácie poskytnuté v nevyhnutnom rozsahu príslušným orgánom v rámci plnenia zákonných povinností, pričom prekročenie nevyhnutného rozsahu poskytnutých informácií je sankcionované rovnako ako porušenie ochrany informácií/dát podľa tejto Zmluvy.
     4. Zhotoviteľ využije získané informácie/dáta len na účely realizácie Diela. Zhotoviteľ nie je oprávnený poskytnúť informácie/dáta tvoriace predmet ochrany inej osobe bez predchádzajúceho osobitného, písomného súhlasu Objednávateľa. Na udelenie takéhoto súhlasu nemá Zhotoviteľ právo.
     5. Ak je Zhotoviteľ nútený na účely realizácie Diela sprístupniť ďalšej osobe, je povinný oboznámiť všetky tieto osoby, so svojimi povinnosťami a záväzkami prevzatými touto Zmluvou a zaviazať ich na dodržiavanie obmedzení používania informácií/dát tvoriacich predmet ochrany v rovnakom rozsahu v akom sa vzťahujú na Zhotoviteľa. V prípade porušenia záväzku mlčanlivosti osobami, ktorým Zhotoviteľ informácie/dáta tvoriace predmet ochrany podľa tohto bodu 4.9 tejto Zmluvy sprístupnil alebo akýmkoľvek iným spôsobom poskytol, zodpovedá Zhotoviteľ rovnako ako keby povinnosť mlčanlivosti porušil sám.
     6. Všetky podklady a dáta/informácie poskytnuté Zhotoviteľovi musia byť po ukončení plnenia predmetu tejto Zmluvy bez vyzvania odovzdané Objednávateľovi alebo podľa jeho rozhodnutia vymazané alebo skartované. Táto povinnosť sa vzťahuje aj na vyhotovené kópie. Toto ustanovenie neplatí v prípade vzájomných zmlúv medzi Zmluvnými stranami, ktoré ale nesmú byť bez súhlasu Objednávateľa sprístupnené tretej strane.
  2. **Komunikácia**
     1. Zmluvné strany sa dohodli, že všetky oznámenia, požiadavky, žiadosti a akákoľvek iná komunikácia, ktorá má byť podľa tejto Zmluvy písomná sa bude doručovať doporučene poštovou zásielkou, kuriérom prípadne inou formou registrovaného poštového styku alebo osobne ak nie je v tejto Zmluve výslovne dohodnutá aj iná možnosť doručovania (napr. e-mail). Za deň doručenia sa považuje deň prevzatia písomnosti, ak nie je v tejto Zmluve dohodnuté inak. Ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. Ak si adresát neprevezme písomnosť v úložnej dobe na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
     2. Akákoľvek komunikácia podľa bodu 4.10.1 tejto Zmluvy vyššie bude adresovaná a doručovaná na kontaktné údaje strán uvedené v záhlaví tejto Zmluvy, poprípade na kontaktné údaje, ktoré si Zmluvné strany písomne oznámia.
  3. **Spoločné a záverečné ustanovenia**
  4. Táto Zmluva **nadobúda platnosť dňom jej podpísania zmluvnými stranami a účinnosť v deň nasledujúci po jej zverejnení v súlade s ustanovením § 47a Občianskeho zákonníka a § 5a Zákona o slobodnom prístupe k informáciám, najskôr však po splnení odkladacích podmienok:**
     1. **schválenie zákazky na predmet tejto Zmluvy zo strany Poskytovateľa NFP, t.j. Objednávateľovi bude zo strany Poskytovateľa NFP doručená kladná správa z kontroly verejného obstarávania na predmet tejto Zmluvy.** Ak Objednávateľovi nebude zo strany Poskytovateľa NFP doručená kladná správa z kontroly verejného obstarávania na predmet tejto Zmluvy, účinnosť tejto Zmluvy nenastane.
     2. **schválenie zákazky na IoT platformu (SMART IS mesta Dolný Kubín) zo strany Poskytovateľa NFP, t.j. Objednávateľovi bude zo strany Poskytovateľa NFP doručená kladná správa z kontroly verejného obstarávania na IoT platformu (SMART IS mesta Dolný Kubín).** Ak Objednávateľovi nebude zo strany Poskytovateľa NFP doručená kladná správa z kontroly verejného obstarávania na IoT platformu (SMART IS mesta Dolný Kubín), účinnosť tejto Zmluvy nenastane.
     3. Práva a povinnosti Zmluvných strán neupravené v tejto Zmluve sa riadia výlučne príslušnými ustanoveniami Obchodného zákonníka a ostatných Právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich  sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky, ktoré budú rozhodovať podľa Civilného sporového poriadku.
     4. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa.
     5. Z dôvodu, že predmet plnenia bude čiastočne financovaný z prostriedkov poskytnutých Objednávateľovi na základe Zmluvy o NFP, zaväzuje sa Zhotoviteľ strpieť výkon kontroly/auditu súvisiaceho s dodávaným tovarom, službami, montážnymi a stavebnými prácami zhotovovaného Diela a/alebo v súvislosti s nim kedykoľvek počas platnosti a účinnosti Zmluvy o NFP, a to oprávnenými osobami na výkon tejto kontroly/auditu a poskytnúť im všetku súčinnosť. Oprávnené osoby na výkon kontroly/auditu sú najmä:
        1. Poskytovateľ NFP a ním poverené osoby,
        2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
        3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
        4. orgán auditu, jeho spolupracujúce orgány a nimi poverené osoby,
        5. splnomocnení zástupcovia Európskej Komisie a Európskeho dvora audítorov,
        6. Orgán zabezpečujúci ochranu finančných záujmov EÚ,
        7. osoby prizvané orgánmi podľa písm. a) - f) tohto bodu v súlade s príslušnými Právnymi predpismi. Orgán zabezpečujúci ochranu finančných záujmov EÚ,
     6. Táto Zmluva je vyhotovená v  4 rovnopisoch, pričom Objednávateľ obdrží 2 rovnopisy a Zhotoviteľ obdrží 2 rovnopisy.
     7. Zmluvné strany berú na vedomie, že zmena tejto Zmluvy je možná len v súlade s § 18 Zákona o verejnom obstarávaní a to za predpokladu, že sa nezmenia záväzky Zhotoviteľa, ku ktorým sa zaviazal v ponuke Zhotoviteľa. Prípadná zmena tejto Zmluvy je možná len písomnou dohodou Zmluvných strán, a to vo forme očíslovaných dodatkov podpísaných oprávnenými zástupcami oboch Zmluvných strán.
     8. Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s Právnymi predpismi, zaväzujú sa Zmluvné strany takéto ustanovenie nahradiť iným, primerane zodpovedajúcim právnemu významu pôvodného ustanovenia a zmyslu a účelu tejto Zmluvy.
     9. Zmluvné strany vyhlasujú, že sa s obsahom tejto Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
     10. Neoddeliteľnou súčasťou zmluvy sú prílohy:

Príloha č. 1 Technická špecifikácia hardwarových komponentov

Príloha č. 2 Technická špecifikácia realizácie Diela

Príloha č. 3 Rozpočet Diela

Príloha č. 4 Zoznam subdodávateľov *[predloží úspešný uchádzač najneskôr pri podpise Zmluvy]*

Príloha č. 5 Špecifikácia IoT platformy (SMART IS mesta Dolný Kubín)

V Dolnom Kubíne dňa \_\_.\_\_.\_\_\_\_

|  |  |
| --- | --- |
| **Objednávateľ:** | **Zhotoviteľ:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Mesto Dolný Kubín**  Meno: Ing. Ján Prílepok  Funkcia: primátor mesta | **[zhotoviteľ]**  Meno:  Funkcia: |